અરવલ્લી જિલ્લામાં પણ જિલ્લા કોંગ્રેસ દ્વારા વહેલી સવારથી તમામ તાલુકા મથક પર મોટી સંખ્યા માં બંધ કરાવવા નીકળ્યા હતા. ભિલોડામાં ધારાસભ્ય અનિલ જોષીયરા દ્વારા વહેલી સવારે ઉદયપુર અમદાવાદ હાઇવે પર ટાયરો સળગાવી રસ્તા રોક્યા હતા, તેમજ ભિલોડાના અંતરિયાળ વિસ્તારોમાં પણ રસ્તાઓ બંધ કર્યા હતા. મોડાસા શહેરમાં ધારાસભ્ય રાજેન્દ્ર ઠાકોર દ્વારા તેમજ જિલ્લા કોંગ્રેસ પ્રમુખ દ્વારા બજારો બંધ કરાવ્યા હતા. બજાર બંધ કરાવતી વખતે એક વાળંદની શોપમાં દાઢી બનાવવા બેઠેલા ગ્રાહકને અડધી દાઢી રાખી શોપમાંથી બહાર કાઢ્યા હતા.